ΓΡΑΠΤΗ ΕΡΩΤΗΣΗ E-2736/01

υποβολή: Erik Meijer (GUE/NGL) προς την Επιτροπή

(5 Οκτωβρίου 2001)

Θέμα: Η ανάθεση της ασφάλειας των αερολιμένων στις κρατικές αρχές σε αντικατάσταση των ιδιωτικών επιχειρήσεων

1. Γνωρίζει η Επιτροπή ότι αφότου, στις 11 Σεπτεμβρίου στις Ηνωμένες Πολιτείες, αεροπλάνα προοριζόμενα για τη μεταφορά επιβατών χρησιμοποιήθηκαν ως ιπτάμενες βόμβες, συζητείται εκ νέου ο ρόλος που καλούνται να διαδραματίσουν οι δημόσιες αρχές για την ασφάλεια των αερολιμένων κατά των επιθέσεων ή της επιβίβασης τρομοκρατών· Από την άποψη αυτή, γίνεται συνεχώς προσφυγή στιςπηρεσίες της αστυνομίας ή του στρατού αντί να περιορίζονται οι δημόσιες αρχές σε μια θεωρητική τελική ευθύνη για μία εργασία που πραγματοποιήθηκε από ιδιωτικέςπηρεσίες επίβλεψης·

2. Σε ποια κράτη μέλη της Ευρωπαϊκής Ένωσης χρησιμοποιούνται ιδιωτικέςπηρεσίες ασφάλειας και όχι οι δημόσιες αρχές για την ασφάλεια αερολιμένων και/ή αεροπλάνων· Υπάρχουν κράτη μέλη τα οποία, χωρίς να το έχουν πράξει ακόμη έχουν ωστόσο προβλέψει να ακολουθήσουν το πρότυπο αυτό·

3. Με ποιον τρόπο, στην περίπτωση προσφυγής σε ιδιωτικές επιχειρήσεις, είναι δυνατόν να εμποδίσει κανείς τις επιχειρήσεις αυτές από το να προσπαθήσουν να αποκομίσουν κέρδη περιορίζοντας το προσωπικό που χρησιμοποιείται για την εργασία αυτή, με αποτέλεσμα να καθίστανται οι έλεγχοι όλο και πιο δειγματοληπτικοί·

4. Πώς είναι δυνατόν, όταν χρησιμοποιούνται ιδιωτικές επιχειρήσεις, να αποφευχθεί η θέσπιση διατάξεων που εξυπηρετούν τα συμφέροντα των αερολιμενικών επιχειρήσεων (πρόσβαση στα διάφορα μαγαζιά) ή των αεροπορικών εταιρειών (επιτάχυνση των διαδικασιών επιβίβασης), τούτο δε εις βάρος της ασφάλειας των επιβατών και της κοινωνίας στο σύνολό της·

5. Σε ό,τι αφορά την ασφάλεια της εναέριας κυκλοφορίας, κρίνει η Επιτροπή ότι θα ήταν ευκταίο να προαχθεί, σε επίπεδο Ευρωπαϊκής Ένωσης η ενίσχυση του ρόλου των δημοσίων αρχών και η μείωση του ρόλου των ιδιωτικών επιχειρήσεων· Ποιες δυνατότητεςπάρχουν κατά την άποψή της·

Απάντηση της κας de Palacio εξ ονόματος της Επιτροπής

(18 Δεκεμβρίου 2001)

Υπεύθυνα για την ασφάλεια των αερολιμένων είναι τα κράτη μέλη. Σε όλα σχεδόν τα κράτη μέλη, την ευθύνη αυτή έχουν το Υπουργείο Μεταφορών ενώ στις περιπτώσεις δύο κρατών μελών την ευθύνη έχουν το Υπουργείο Δικαιοσύνης και το Υπουργείο Εσωτερικών.

Στην πραγματικότητα, η ασφάλεια των αερολιμένων διασφαλίζεται με τη στενή και αναγκαία συνεργασία μεταξύ τωνπηρεσιών πληροφοριών, της αστυνομίας και τωνπηρεσιών για την ασφάλεια των μεταφορών και των αερολιμένων.

2. Αληθεύει ότι η παροχήπηρεσιώνψηλής ασφάλειας στους αερολιμένες έχει ανατεθεί σε ιδιωτικές εταιρείες και ιδιωτικό προσωπικό ασφάλειας. Ωστόσο, για την επίβλεψη και τον ποιοτικό έλεγχο εξακολουθούν να ευθύνονται οι κρατικές αρχές για την ασφάλεια των αερολιμένων σύμφωνα με διεθνώς αναγνωρισμένα πρότυπα και απαιτήσεις. Αρμόδια για την οργάνωση τωνπηρεσιών ασφάλειας είναι τα κράτη μέλη και η Επιτροπή δεν δύναται, σε καμία περίπτωση, να παρέμβει στον τομέα αυτόν.

3. Ο ελάχιστος αριθμός ελέγχων των χειραποσκευών των επιβατών προβλέπεται από τις διεθνείς συστάσεις (Ευρωπαϊκή Διάσκεψη Πολιτικής Αεροπορίας) (ΕΔΠΑ Έγγραφο 30) και στόχος της ΕΔΠΑ επί του παρόντος είναι ο εξονυχιστικός έλεγχος των χειραποσκευών ώστε να φθάσει, μέχρι τις 31 Δεκεμβρίου 2002, το 100 %. Σύμφωνα με τις τελευταίες ενδείξεις ο στόχος αυτός θα επιτευχθεί, εντός της Κοινότητας, σε μεγάλο βαθμό.

4. Για την ενίσχυση των μέτρων ασφάλειας σε ολόκληρη την Κοινότητα, η Επιτροπή πρότεινε νομοθετικό κείμενο(1) για να εξασφαλιστεί η εφαρμογή των προαναφερθέντων στόχων μέσω της μεταφοράς στην κοινοτική νομοθεσία των συστάσεων του Εγγράφου 30 της ΕΔΠΑ, και να καθιερωθεί μηχανισμός ελέγχου για την εξασφάλιση της αποτελεσματικής επιβολής τους. Η πρόταση αυτή λαμβάνειπόψη την ανάγκη βελτίωσης των διαδικασιών προσλήψεων, της κατάρτισης και τον ποιοτικό έλεγχο του συγκεκριμένου προσωπικού, όπως αναφέρεται στην έκθεση της 16ης Οκτωβρίου 2001 πουποβλήθηκε από την ad hoc ομάδα που δημιουργήθηκε από την Επιτροπή, όπως ζήτησε το Συμβούλιο στις 14 Σεπτεμβρίου.

5. Μετά την έγκριση του κανονισμού, όλες οι αεροπορικές εταιρίες και οι αερολιμένεςποχρεούνται να τηρούν τα κοινοτικά πρότυπα και δεν θα έχουν την δυνατότητα να αποφασίζουν οι ίδιοι για την ισορροπία μεταξύ των μέτρων ασφάλειας και διευκόλυνσης των επιβατών. Εάν επιθυμούν να διατηρήσουν αποδεκτό επίπεδο ποιότητας για τους επιβάτες τους και να αποφεύγονται οι μεγάλες ουρές, γεγονός που ενδεχομένως να επηρεάσει την εικόνα των αερομεταφορών, είναιποχρεωμένοι να αποδεχθούν την αύξηση των πόρων που διατίθενται για την ασφάλεια των αερολιμένων.

(1) Πρόταση για κανονισμό του Ευρωπαϊκού Κοινοβουλίου και του Συμβουλίου για τη θέσπιση κοινών κανόνων στο πεδίο της ασφάλειας της πολιτικής αεροπορίας COM(2001)575 τελικό της 10.10.2001.